open-index/open-wikipedia-markdown huggingface dataset:
Brněnec

**Brněnec** (tysk: *Brünnlitz*) er en landsby i regionen Pardubice i Tsjekkia. Landsbyen har omkring  innbyggere.

Bosetningene Chrastová Lhota, Moravská Chrastová og Podlesí er administrative enheter i Brněnec.
 
## Historie
Bosetningen Moravská Chrastová ble grunnlagt etter år 1200 av munker fra et kloster i Litomyšl rett ved en gammel handelsrute. Bosetningen er først nevnt i et dokument fra 1323.

Den første nedskrevne omtalen av Brněnec fines i et dokument fra 1557 som omtaler opprettelsen av dominionet Swojanow. I 1892 ble det gjort utbedringer på veien Bělá nad Svitavou. Arbeiderne fant da rester etter forhistoriske leirkrukker i nærheten av vertshuset Nová Amerika («Ny-Amerika»), én kilometer vest for Brněnec. Systematiske utgravninger på stedet i 1893 avdekket flere arkeologiske funn. En fjellside like ved, kjent som Jeskyně Čertovy, hadde tidligere også vist seg å inneholde spor etter tidligere bosetninger i kløfter og grotter.

Under arbeidet med jernbanen fra Praha til Brno fikk Brněnec sin egen stasjon på denne hovedlinjen. Dette satte fart i etableringen av mange nye industrielle foretak, slik som tekstilfabrikker rundt den store bedriften Daubek-møllen.

I 1930 hadde Brněnec kommune (inkludert de daværende distriktene Zářečí nad Svitavou, i dag en del av kommunene Březová nad Svitavou og  Podlesí) 606 innbyggere. Av disse var 208 av tysk nasjonalitet. I 1939 hadde befolkningen falt til 490, som en direkte følge av tysk okkupasjon og påfølgende tsjekkisk tilbaketrekning.

På denne tiden strakte kommunen seg kun til den bøhmiske høyre side av elven Svitava. På den motsatte, moraviske side, fantes en uavhengig landsby ved navn Moravská Chrastová. Sammen med distriktene Chrastová Lhota og Půlpecen (i dag en del av Chrastavec kommune) hadde Moravská Chrastová i 1939 en befolkning på  og var dermed over dobbelt så stor som Brněnec.

Byen Brněnec utgjorde en del av den administrative regionen Politschka. Regionen hadde egen, lokal domstol. Etter at tyskerne annekterte Sudetenland ble byen innlemmet i Zwittau fylke.

I 1944 flyttet Oskar Schindler sin *Deutsche Emailwarenfabrik* (Tysk emaljevarefabrikk), sammen med en tilhørende fangeleir med  jødiske tvangsarbeidere fra Kraków til en ammunisjonsfabrikk han ervervet i Brněnec. Den jødiske arbeidsstokken unngikk på denne måten å bli transportert til tilintetgjørelsesleirene og ble frigjort 10. mai 1945.

I dag finnes det ca. 800 arbeidsplasser i byen Brněnec.

## Distrikter
Brněnec kommune består av følgende distrikter (tyske navn i parentes):
*Brněnec (*Brünnlitz*)
*Chrastová Lhota (*Ölhütten*)
*Moravská Chrastová (*Mährisch Chrostau*)
*Podlesí (*Unterwald*)

## Kjente personer født i Brněnec
*František Bartoš, komponist

## Referanser


## Eksterne lenker
* 
* Nettstedet til Brněnec mikroregion  (tsjekkisk)
Pardubice (region)

**Pardubice** (tsjekkisk: *Pardubický kraj*) er en administrativ region i Tsjekkia.

## Byer
* Pardubice
* Česká Třebová
* Chrudim
* Holice
* Jevíčko
* Litomyšl
* Moravská Třebová
* Polička
* Svitavy
* Ústí nad Orlicí
* Vysoké Mýto

## Distrikter
:*Utdypende artikkel: [[Tsjekkias distrikter]]*
Regionen er videre delt opp i 4 distrikter (*[[okres]]*):

*Chrudim 
*Pardubice 
*Svitavy 
*Ústí nad Orlicí 

## Referanser


## Eksterne lenker
*
Knut Falchenberg

**Knut Falchenberg** (født 6. september 1952 i Oslo) er direktør for elektroniske medier i Schibsted ASA. Etter å ha jobbet redaksjonelt i Aftenposten frem til 1995, gikk Falchenberg over til nye medier og forretningsutvikling. Han var med og startet flere virksomheter innen Schibsted, som Schibsted Nett i 1995, som senere ble kjernen i Scandinavia Online (Sol.no), Schibsted Telecom med merkevaren Inpoc.no i 2000 og søketjenesten Sesam i 2003. 

## Eksterne lenker
* Falchenbergs privat blogg
Richard, hertug av Gloucester (Windsor)

**Richard, hertug av Gloucester** (Richard Alexander Walter George Windsor, født 26. august 1944) er en britisk prins og medlem av den britiske kongefamilien. Han er sønnesønn av kong Georg V. Han har hatt tittelen hertug av Gloucester siden farens død i 1974. Hertugen er i arverekkefølgen til den britiske tronen.

Prins Richard ble i 1973 tildelt storkors av St. Olavs orden og ble ridder av Hosebåndsordenen i 1997.

## Referanser


## Eksterne lenker
* 
*
Aerocar

:*Denne artikkelen omhandler flybilen *'Aerocar**. For artikkelen om flybiler generelt, se [[Flyvende biler]]. For andre kjøretøy med samme navn, se [[Aero Car]].''




**Aerocar** (ofte kalt **Taylor Aerocar**) var en [[USA|amerikansk]] flybil designet og bygget av [[Moulton Taylor]] i 1949. Det er den mest vellykkede, og sannsynligvis også mest kjente, «flybilen» som noen sinne har blitt bygget. Den kunne gjøres fly-klar på fem minutter, ved å montere propell og vinger.

På veien var vingene og [[haleror]]et designet for å bli tauet bak kjøretøyet. Aerocar kunne kjøre i opp til 100 km/t, og ha en flyhastighet på 180 km/t.

[[Federal Aviation Administration|FAA]]-godkjennelse ble gitt i 1956, og Taylor gjorde en avtale med selskapet [[Ling-Temco-Vought]] om serieproduksjon på den betingelse at han kunne skaffe 500 bestillinger. Planene om produksjon ble droppet da han kun klarte å skaffe halvparten så mange kjøpere, og kun seks eksemplarer ble bygget. En av disse er fortsatt flydyktig, og i tillegg eksisterer det ett eksemplar som ble bygget om til verdens eneste **Aerocar III*'.

== De seks modellene ==
Det ble bygget fire Aerocar I, én Aerocar II og én Aerocar I som ble bygget om til en Aerocar III.

=== N4994P ===
N4994P (1949, opprinnelig N311214) er gul med sølvgrå vinger, og var den første Aerocar-modellen. Den befinner seg i museet *EAA AirVenture Museum''.

### N101D
N101D (1954) eies av en mann i Wyoming, USA. I desember 2011 ble N101D tilbudt for salg til en prisantydning på USD 1,25 millioner.

### N102D
N102D (1960) er gul og blå. Dette var den siste Aerocar som ble bygget, og er den eneste som fortsatt er flydyktig. Den eies av Ed Sweeney, og var tidligere eid av skuespiller Bob Cummings.

Inspirert av denne jobber Ed Sweeney nå med utviklingen av Aerocar 2000 gjennom sitt Aerocar-selskap.

### N103D
N103D (1956) er rød med røde vinger. Dette eksemplaret har blitt eid av et par i Colorado i 25 år, siden 1981. Den ble lagt ut for salg i september 2006 med en startpris på 3.5 millioner amerikanske dollar. Dette eksemplaret ble en gang fløyet av Fidel Castros bror, Raul Castro, da det gikk tom for bensin og ble skadet under nødlandingen. Det har også blitt benyttet til trafikkovervåkning for en radiostasjon. Dette eksemplaret fløy sist i 1977, og er ikke lenger flydyktig.

### N107D (Aerocar II)
N107D (1966) er av typen Aerocar II. Det kan ikke kjøres på veien, men er basert på det opprinnelige Aerocar-designet. Kun ett eneste eksemplar ble bygget, og det eies av en mann i Colorado.

### N4345F (Aerocar III)
Dette eksemplaret er rødt med sølvgrå vinger, og var Moulton Taylors siste forsøk på en fly-bil. Det startet sitt liv som en av de opprinnelige Aerocar-modellene, men Taylor kjøpte det tilbake fra en kunde etter at det hadde blitt skadet i en ulykke. Deretter ombygget han det til Aerocar III. Taylor klarte med dette å fange interesse fra Ford, men det ble ingen produksjon. Prototypen er nå utstilt på et flymuseum i Seattle.

## Referanser
Nye medier

**Nye medier** er en beskrivelse av former for elektronisk kommunikasjon som er tilgjengeliggjort gjennom datateknologi. Nye medier skiller seg fra tradisjonelle media, som hovedsakelig er papirbaserte medier som aviser, magasiner og enveiskommuniserende radio og TV. Det som skiller de nye mediene fra de tradisjonelle er de nye medienes muligheter for å tilføre interaktivitet, som gjør det mulig for publikum å delta i en dialog. Nye medier bruker Internett som kommunikasjonskanal mellom avsender og publikum.

## Typer
* Nettsider 
* Blogger
* E-post
* CD-/DVD-ROM
* Virtual Reality
* Interaktiv TV
* IP-telefoni
* Mobiltelefoni
* Podkast
* Nettsamfunn

## Se også
*Media
*Mediespiller
*Medium
*Digital mediedesign

## Referanser


## Eksterne lenker
* https://web.archive.org/web/20060908232723/http://mitpress.mit.edu/catalog/item/default.asp?ttype=2&tid=8830 *The Language of New Media* (bok) av Lev Manovich, ISBN 0-262-63255-1, ISBN 978-0-262-63255-3
* Bachelorprogram i nye medier  ved Universitetet i Bergen
* Digitale medier (bachelor) ved Universitetet i Oslo
* Digital mediedesign  ved Høgskolen i Telemark
Jelisaveta av Jugoslavia

**Jelisaveta Karađorđević** (serbisk: *Њ.К.В. Кнегиња Јелисавета Карађорђевић*; født 1936) er medlem av Karađorđević-familien, også kjent som menneskerettighetsforkjemper og tidligere presidentkandidat for Serbia. Hun kjennes også under navnet **Elizabeth av Jugoslavia**.

## Liv og virke
### Bakgrunn

Jelisaveta er datter av Pavle av Jugoslavia, som var regent i Jugoslavia. Familien måtte i eksil til Sør-Afrika under annen verdenskrig. Hun begynte med sin skolegang i Kenya, og fortsatte den i Storbritannia og Sveits. Ved siden av sitt serbiske morsmål behersket hun etterhvert også engelsk, fransk, spansk og italiensk. 

### Ekteskap og karriere
Den 19. januar 1961 giftet hun seg med den amerikanske tekstilfabrikanten Howard Oxenberg (1919–2010). Fra dette ekteskap stammer de to døtre Catherine Oxenberg (født 1961, skuespiller) og Christina (født 1962). Paret ble skilt i 1966. Hun inngikk et nytt ekteskap den 23. september 1969 med den britiske politiker og senere europaparlamentmedlem Neil Balfour (født 1944). De fikk sønnen Nicholas (født 1970). Dette ekteskapet brøt sammen på grunn av Elisabeths forhold til skuespilleren Richard Burton og endte med skilsmisse i 1978. 

Sitt tredje ekteskap inngikk hun den 28. februar 1987 i New York City med Perus tidligere statsminister Manuel Ulloa Elías (1922–1992). 

I slutten av 1990 grunnla hun *Princess-Elizabeth*-stiftelsen for barn fra krigsområder. På dette tidspunkt var det blitt mulig for henne å bosette seg i fødebyen igjen. Den gamle kongelige residens var blitt konfiskert av det tidligere regimet, men den nye regjeringen var innstilt på å gi den tilbake til arvingene, som imidlertid ikke var enige seg imellom. I 2013 ble det kunngjort at villaen "Crnogorka", i Uzicka-gaten i bydelen Dedinje skulle returneres til prinsesse Jelisaveta. Denne villaen var blitt kjøpt av prinsesse Jelisavetas mor, prinsesse Olga av Hellas og Danmark, i 1940, og tatt av staten i 1947. Den ble etterhvert stilt til rådighet som residens for ambassadøren for Montenegro.

Ved presidentskapsvalgene i Serbia i 2004 stilte hun som kandidat, noe som utløste hennes nevø Jugoslavias sterke mishag. Hun kom på sjetteplass med 63&nbsp;991 stemmer (ca 2 % av stemmene). Allerede tidligere hadde hun gått inn for fredelig samliv mellom folkene i det tidligere Jugoslavia, noe som borgerkrigene da gjorde umulig. Hun gikk også inn for avskaffelse av atomvåpen.

Jelisaveta markedsfører to egne parfymemerker og forfatter barnebøker.

## Referanser


## Eksterne lenker
*  Official web site of Princess
Airway

**Airway** var en amerikansk mikrobil med to seter som ble produsert av T. P. Hall og Everett Miller mellom 1949 og 1950 i San Diego.  Hall hadde tidligere forsøkt å ta fram en flyvende bil, men valgte et mer konvensjonelt design for denne bilen.

Den hadde bare ett gir med hydraulisk drift, og et nødgir i tillegg.

Bilen var utstyrt med chassis og karosseri av aluminium, og en 10 hestekrefters luftkjølt bensinmotor fra Onan montert bak.  Stylingen var strømlinjeformet og moderne, og med små hjul så den større ut enn den egentlig var.  Akselavstanden var 2540&nbsp;mm (100 tommer), og 1270&nbsp;mm sporvidde (50 tommer).  Bare to ble laget, en kupé og en sedan.

Prisen var USD 750 for begge modellene.

## Eksterne lenker
* Airway bilder og diskusjon (engelsk)
Linda av Jugoslavia

**Linda av Jugoslavia** (født **Linda Mary Bonney** 1949) er enken etter Tomislav av Jugoslavia (1928–2000).

De giftet seg 16. oktober 1982, etter at Tomislav samme år hadde skilt seg fra Margarita av Baden, som han hadde vært gift med siden 1957. Linda og Tomislav fikk to sønner sammen

* Prins Đorđe av Jugoslavia (*George*, født 25. mai 1984 i London). 
* Prins Mihailo av Jugoslavia (*Michael*, født 15. desember 1985 i London).

## Referanser
Babben Enger Damon

**Barbra Mette «Babben» Stockfleth Enger Damon** (født 19. september 1939 i Oslo) er en norsk tidligere langrennsløper som konkurrerte i 1960-årene. Hun deltok i OL 1964 der hun ble nummer 18 på 5&nbsp;km og nummer 31 på 10&nbsp;km. I 1968 gikk hun på det norske laget som vant gull på 3 x 5&nbsp;km stafett i OL i Grenoble. Lagvenninnene var Inger Aufles og Berit Mørdre. Individuelt ble hun nummer 8 på 10&nbsp;km og nummer 21 på 5&nbsp;km. Hun gikk på Romerikslagets lag som ble norske mestre på 3x5 km stafett i årene 1966, 1967 og 1968.

Hun drev også med orientering og seiling. Hun bor idag i Oslo-området.

## Medaljer i norske mesterskap

## Referanser


## Eksterne lenker
* 
* Bildet av det norske gullaget (Enger Damon i midten)
Fantefilm

**Fantefilm** er et norsk reklamefilm- og spillefilmselskap som holder til i Oslo. Selskapet ble grunnlagt i 1997 og produserte i starten kun reklamefilmer. I tillegg til spillefilmer har selskapet produsert over 400 reklamefilmer og musikkvideoer, mest kjente er «The Fox».

## Fantefilm Fiksjon
I 2005 etablerte selskapet *Fantefilm Fiksjon AS*, som skulle utvikle store spillefilmer for et stort publikum. I 2006 produserte selskapet sin første spillefilm, skrekkfilmen *[[Fritt vilt]]*, som ble en stor suksess og fikk to oppfølgere i 2008 og 2010.

## Fantefilm Fiksjons produksjoner
* ''Fritt vilt'' (2006)
* ''Fritt vilt II'' (2008)
* ''2023'' (2009)
* ''Fritt vilt III'' (2010)
* ''Arme Riddere'' (2011)
* ''Flukt'' (2012)
* ''Snabba Cash III - Livet Deluxe'' (2009, koproduksjon)
* ''Gåten Ragnarok'' (2013)
* ''Bølgen'' (2015)
* ''En man som heter Ove'' (2015, koproduksjon)
* ''Snekker Andersen og Julenissen'' (2016)
* *[[Skjelvet]]* (2018)
* ''Gjemsel'' (2019)
* ''Snekker Andersen og Julenissen - Den vesle bygda som glømte at det var jul'' (2019)
* ''Den største forbrytelsen'' (2020)
* ''Nordsjøen'' (2021)
* ''Teddybjørnens Jul'' (2022)
* ''Konvoi'' (2023)
* ''Før mørket'' (2025)
* ''Hvis ingen går i fella'' (2025)

## Referanser


## Eksterne lenker
*
Litomyšl

**Litomyšl** (tysk: *Leitomischl*) er en by og en kommune i regionen Pardubice i den tsjekkiske republikk. Byen Litomyšl i det østlige Böhmen tok form i det 13. århundre der det tidligere hadde ligget en befestet bosetning langs Trstenice-veien – en viktig handelsrute som forbandt Böhmen og Mähren.

Litomyšl er kanskje mest kjent for sitt monumentale renessanse-slott oppført i årene  1568–1581. Bygningene på slottsområdet er eksepsjonelle på grunn av deres arkitektoniske prakt. Samtidig var de også fødestedet til den tsjekkiske komponisten Bedřich Smetana. På den utstrakte plassen, en av de lengste i Tsjekkia, finnes et rådhus oppført i gotisk arkitektur og en rekke hus i renessanse- og barokk stil. Mange av disse har vakre arkader og velvede rom på gateplan. Ett av de viktigste husene er *U Rytířů* med sine fremragende fasader.

Historisk har byen også vært kjent som et viktig religiøst senter: Det var i Litomyšl i 1344 at det andre bispedømmet i Böhmen ble opprettet, selv om dette opphørte å eksistere i løpet av Hussiterkrigene. I det 19. århundre spilte Litomyšl grammatikkskole en viktig rolle. 

Byens kulturelle tradisjoner strekker seg langt utover de regionale og nasjonale grenser. Slottets praktfulle interiør, spesielt det barokke slottsteateret, amfiteateret i slottsparken og Smetanas hus tilbyr alle varierte konsertprogram og teateroppførelser. I 1994 møttes de syv sentraleuropeiske presidenter i slottet. Slottet ble i 1999 innlemmet i UNESCOs Verdensarvsliste.

## Referanser


## Eksterne lenker
* 
* Litomysl – Grunnleggende fakta, severdigheter, historie
Flanke

**Flanke** kan vise til:

* *Buksiden* på et dyr
* En *side* av en armé, venstre flanke er venstre side av styrken, osv. Bemerk at da flanken sees i forhold til egen styrke vil ved to styrker som møter hverandre front-mot-front venstre flanke hos den ene stå mot høyre flanke hos den andre og omvendt.
* En side og en geometrisk våpenfigur (heroldsfigur) i et våpenskjold
Nadia Comăneci

**Nadia Comăneci** (født 12. november 1961 i Onești) er en tidligere rumensk turner som blant annet vant fem olympiske gullmedaljer i løpet av karrieren.

Hun fikk sitt internasjonale gjennombrudd under EM 1975 i Skien, der hun som 13-åring gjorde nesten rent bord. Hun vant gull sammenlagt, og vant samtlige enkeltapparater bortsett fra frittstående.

Under OL 1976 i Montréal oppnådde Comăneci som første turner i et OL, den perfekte poengsummen 10,0. Hun gjentok denne bedriften seks ganger under konkurransene, og dro fra Montreal med tre gull, en sølv og en bronse i bagasjen.

Under OL 1980 i Moskva tok hun ytterligere to gull- og to sølvmedaljer. Nadia Comăneci er en av de mest fremstående turnerne gjennom tidene, ifølge enkelte den aller største.

Om natten mellom 27. og 28. november 1989 flyktet hun, til fots, over grensen til Ungarn sammen med seks andre rumenere. Derfra reiste hun videre via Østerrike til USA. I 1991 flyttet hun til Canada, der hun bodde en stund hjemme hos Alexandru Stefu, en rumensk rugbytrener, og hans familie. I 1996 giftet hun seg med den amerikanske turneren Bart Conner, og de bor i Norman, Oklahoma, der de har et turnstudio, Bart Conner Gymnastics Academy. I 2003, kom hennes selvbiografi, *Letters to a Young Gymnast*, ut. I 2006 ble deres barn, Dylan Paul Conner, født.

## Æresbevisninger
* Helt av det sosialistiske arbeid
* visepresident av Boarding Council of Special Olympics International, 
* ærespresidenrt av det rumenske turnforbundet (siden 1996) 
* ærespresident av det rumenske olympiske komité (siden mars 2002)
* ambassadør av rumensk idrett 
* visepresident av Boarding Council of the Muscular Dystrophy Association 
* medlem av International Gymnastics Federation Foundation
* Flo Hyman Memorial Award (1998) 
* Sportsperson of the 20th Century, 1999 i Wien
* Sportsperson of the 20th Century, 2007, utnevnt av den spanske avisen El Mundo Deportivo etter en meningsmåling
* Stjerneordenen, 2000 
* Order of the Holy Emperors Constantine and Helena, 2009, av den rumenske ortodokse kirkes patriark 
* Nadia Comaneci- troféen ble opprettet i september 2006

## OL-medaljer
*  1976  Montréal -  **Gull** i turn, mangekamp damer  
*  1976  Montréal -  **Gull** i turn, skranke damer  
*  1976  Montréal -  **Gull** i turn, bom damer  
*  1980  Moskva -  **Gull** i turn, frittstående damer  
*  1980  Moskva -  **Gull** i turn, bom damer  
*  1976  Montréal -  Sølv i turn, mangekamp lag damer 
*  1980  Moskva -  Sølv i turn, mangekamp damer  
*  1980  Moskva -  Sølv i turn, mangekamp lag damer  
*  1976  Montréal -  Bronse i turn, frittstående damer 

## VM-medaljer
*  1978  Strasbourg - Gull i turn, bom
*  1979  Fort Worth - Gull i turn, mangekamp lag
*  1978  Strasbourg - Sølv i turn, hopp
*  1978  Strasbourg - Sølv i turn, mangekamp lag

## Referanser


## Eksterne lenker
* 
* 
* 
*
Bøkfjorden

**Bøkfjorden** (kvensk og , , ) er en fjord i Sør-Varanger kommune, i Finnmark fylke. Den er en arm av Varangerfjorden. Fjorden har innløp mellom Transpersneset på Kjelmøya i vest og Gråtaren på Holmengråhalvøya i øst og strekker seg sørover til Elvenes og munningen til Pasvikelva. På vestsida av fjorden, ved innløpet til sidearmen Langfjorden ligger byen Kirkenes.

Selve Bøkfjorden er 22 kilometer lang, men medregnet Langfjorden er den 33 kilometer.

Den ytterste delen av fjorden går på østsida av Skogerøya. På sørøstsida av Skogerøya går fjordarmen Korsfjorden sørvestover til Kirkenes lufthavn. På Skogerøya ligger også de små fjordarmene Krokfjorden og Sølferbotn. Reinøya er en annen øy som ligger midt i fjorden sørøst for Skogerøya. Sørøst for Reinøya igjen ligger bygda Ropelv.

Ved Kirkenes går Langfjorden sørvestover. Tvers over Bøkfjorden øst for Kirkenes ligger bygda Jakobsnes. Herfra går fjorden det siste stykket inn til Elvenes og Pasvikelva. Fv354 går langs østsida i den indre delen av fjorden.

Ytterst i fjorden ligger Bøkfjord fyr.

Bøkfjorden er en nasjonal laksefjord. 

Naturvernforbundet og Folkeaksjonen mot giftutslipp i Bøkfjorden har jobbet for å forhindre utslipp i fjorden av kjemikaliet Lilaflot.

## Referanser




## Eksterne lenker
* Natur og Ungdom sin uttalelse om giftutslipp i Bøkfjorden
* www.motgiftutslipp.no
SIL International

**SIL International** (ofte referert til bare som *SIL*, tidligere kalt *Summer Institute of Linguistics*) er en misjonsorganisasjon med hovedkvarter i Dallas i (USA), som har spesialisert seg på lingvistiske undersøkelser av ukjente språk. Noen av organisasjonens viktigste mål er å øke kunnskapen om språk, å fremme lesekyndighet og å hjelpe mindre språk med å overleve.

I tillegg til misjonsvirksomhet og lingvistisk arbeid lager SIL også dataprogrammer og typesnitt til hjelp for det lingvistiske arbeidet.

Organisasjonen er mest kjent for å publisere Ethnologue-katalogen, en årlig oversikt og klassifisering av alle verdens språk. Databasen foreligger i bokform, er søkbar via internett, og opererer med en tre-bokstaverskode for alle verdens språk, den såkalte SIL-koden, med referanse til mer enn 6&nbsp;500 språk.

I arbeidet med ISO 639-3 ble Ethnologue-listen samkjørt med ISO 639-2 og andre kodingssystemer til en ny trebokstavers standard som skal omfatte alle kjente levende, døde og kunstige språk. Prinsippet bak ensrettingen er å la språk som står i ISO 639-2 beholde denne koden, men la språk som ikke står der beholde SIL-koden som ny ISO-kode. SIL er oppnevnt som registreringsmyndighet (*Registration Authority*, ISO 639-3/RA) for dette prosjektet.

## Kritikk mot SIL
SIL har blitt kritisert for to forhold: I klassifiseringen av språk og dialekter er det alltid vanskelig å trekke skillet mellom språk og dialekt. SIL er kjent for å splitte fremfor å slå sammen, slik at de i mange tilfeller opererer med flere språk enn andre kilder. SIL opererer for eksempel med fem italienske og tre svenske språk (dalmål, skånsk og svensk). 

SIL er nært knyttet til Wycliffe Bible Translators, og samarbeider med New Tribes Mission. Dette har ført til kritikk, dels fordi en del mener at SIL er en fordekt misjonsorganisasjon og dels fordi New Tribes Mission har blitt anklaget for å hjelpe oljeselskapet med å tvangsflytte befolkningen i oljerike områder. 

SIL er også kritisert for å være en misjonsorganisasjon, dermed indirekte for kulturimperialisme, der målet med virksomheten er å erstatte verdensbildet og kulturen til urfolk omkring i verden med det kristne verdensbildet. På den annen side er SIL også den organisasjonen i verden som har gjort mest for å bevare og styrke språklig mangfold.

## Eksterne lenker
* 
* ISO 639-3/RA Home page
* Ethnologue og Ethnologues ISO 639-side
* Oversikt over programvare fra SIL
Malmklang

**Malmklang** er et kulturhus i Kirkenes i Finnmark fylke.

## Historie
Navnet Malmklang er en hentydning til jernmalmens klang i gruvebyen Kirkenes. Huset ble bygget av Kirkenes ungdomslag og sto ferdig i 1924. Det var da et stort og moderne kulturhus. Laget søkte støtte fra Aktieselskabet Sydvaranger, men etter mange vanskelige år for selskapet var bidraget trolig begrenset.  
  

Malmklang brant ned 4. juli 1944 under bombeangrep fra sovjetiske fly.

Gjenreisingen etter krigen skjedde i regi av Kirkenes Ungdomslag. Dette laget ble nedlagt i 1982 og Sør-Varanger kommune overtok lokalet i 1984.

På Malmklang har det vært teater, revy. konserter, folkemøter, fester og jubileer. Riksteatret hadde sin første premiere i Kirkenes 16. juli 1949, med «En reise i natten», av Sigurd Christiansen.

Kirkenes Ungdomsklubb var i lengre tid lokalisert i kjelleren på Malmklang. Huset har vært fast spillested for Riksteatret og Hålogaland Teater når de har hatt forestillinger i Kirkenes.

Malmklang var Sør-Varanger kommunes tusenårssted. Huset ble utsatt for en større brann i 2005 og kommunen jobber med å bygge det opp igjen til et moderne hus for scenekunst.

Etter at det norske rockebandet Seigmen hadde konsert på Malmklang ble de inspirert til å lage låten «Malmklang». Melodien ble gitt ut i 1999 som det første sporet på *Monument*, Seigmens sjuende og siste album.

Kilde til Malmklangs historie er hentet fra boka Frilynt ungdomslagsarbeid i Finnmark 1896-1996 av Svein H. Sørensen
Richard, hertug av Gloucester

**Richard, hertug av Gloucester** kan vise til flere personer:

* Rikard III av England (1452&ndash;1485), hans tittel før kroningen
* Richard, hertug av Gloucester (Windsor) (født 1944)
Slaget ved Cape Henry

**Slaget ved Cape Henry** var et sjøslag i den amerikanske uavhengighetskrigen som fant sted nær munningen av Chesapeake Bay den 16. mars 1781 mellom en britisk skvadron ledet av viseadmiral Marriott Arbuthnot og en fransk flåteskvadron under kaptein Des Touches.

På begynnelsen av året fortsatte britene i New York og franskmennene i Newport å overvåke hverandre. I mars lyktes den britiske admiralen Arbuthnot å forhindre et fransk forsøk på å føre forsterkninger til amerikanerne i Virginia. Aksjonen han gjennomførte utenfor Virginia den 16. mars var dårlig utført, men han nådde sitt hovedmål.

## Eksterne lenker
*
Arne Roar Lund

**Arne Roar Lund** (født 19. august 1950) er en norsk karikaturtegner og illustratør.

Lund har utdannelse fra tegnelinja ved Stavanger Yrkeskole der han var elev fra 1969 til 1970, og fra grafisk avdeling ved Statens håndverks- og kunstindustriskole i Oslo fra 1972 til 1976. Han tegnet fast for *[[Ny Tid]]* i 1977 og 1978, siden blant annet for *[[Samtiden]]* og *[[Vår Framtid]]*. Som frilans tegner har han siden levert en mengde karikaturportretter til en rekke aviser og tidsskrifter i Norge og Sverige, blant andre *[[Aftenposten]]*, *[[Dagens Nyheter]]* og *[[Expressen]]*. Han har også illustrert flere bøker. Lund har deltatt på Høstutstillinga i 1982 og 1983 og på Barnebokbiennalen i Bratislava i 1981. I 2002 ble det utgitt en serie frimerker med karikaturer av folkekjære skuespillere portrettert av ham.

Lunds tegninger er kjennetegnet ved presis penneskravering og sikkert tegnerhåndverk påvirket av den amerikanske *[[MAD]]*-tegneren Mort Drucker, den amerikanske karikaturtegneren David Levine og *[[Dagbladet]]*-tegneren Finn Graff.

## Referanser


## Eksterne lenker
* Frimerker med karikaturtegninger av Arne Roar Lund
Tom Gundersen

**Tom Gundersen** (født 1951 i Skien) er en norsk bildekunstner, grafiker og tegner.

Tom Gundersen har utdannelse fra Statens Håndverks- og Kunstindustriskole og Statens kunstakademi. Han debuterte i UKS i 1981 og har siden hatt en rekke separatutstillinger. Av kollektivutstillinger kan særlig nevnes Høstutstillinga der Tom Gundersen har deltatt åtte ganger. Tom Gundersen er innkjøpt av blant andre Kunst på arbeidsplassen, Norsk kulturråd, Museet for samtidskunst, Stortinget og Nasjonalgalleriet og har mottatt en rekke stipend som kunstner. Han er også kjent for en flere treffsikre, stiliserte karikaturportretter. Tom Gundersen har også arbeidet som illustratør og avistegner.

Tom Gundersen bor og arbeider i Drammen.

## Referanser


## Eksterne lenker
* Tom Gundersen presentert på FineArt.no 
* Tom Gundersen presentert i Kulturspeilet
* Karikaturportretter av Tom Gundersen
Celleånding

Celleånding er en fundamental kjemisk prosess i levende celler hos mennesker og dyr. Prosessen består av en serie kjemiske reaksjoner, og hovedresultatet er frigjøring av energi for å opprettholde livsprosessene i organismen.

Energien lagres som ATP-molekyler. Andre energirike molekyler som brytes ned til energi er fett, proteiner og andre karbohydrater i tillegg til glukose. Nedbrytning av glukose/karbohydrater kalles glykolyse, av fett "beta-oksidasjon", og av proteiner "protein-katabolisme". Endepunktet for alle disse nedbrytningene er Acetyl-CoA som så går inn i neste trinn av energi-produksjonen.

## Glykolyse

Glykolysen er grunnlaget for all energiproduksjon med utgangspunkt i glukose. Selve glykolysen krever ikke oksygen. Gjennom spalting av de kjemiske bindingene i glukose-molekylet dannes to pyruvat-molekyler, samtidig som det dannes to ATP-molekyler. Strengt tatt dannes det fire ATP for hvert glukosemolekyl, men to av disse går med i pyrruvat-produksjonen, slik at nettogevinsten er to ATP-molekyler. Pyruvat kan så oksideres til acetyl-CoA.

## Sitronsyre-syklus

Sitronsyresyklus foregår i cellenes mitokondrier.
Acetyl-CoA er utgangspunktet for sitronsyresyklusen, hvor en kjede av kjemiske reaksjoner omdanner Acetyl-CoA til CO2 og vann samtidig som det dannes energi i form av molekylene GTP, NADH og FADH2. I den første reaksjonen går Acetyl-CoA sammen med oksaloacetat, og danner sitrat. Sitrat omdannes så, gjennom flere trinn, tilbake til oksaloacetat. En slik runde produserer 1 GTP, 3 NADH, 2 FADH2 og 2 CO2.
Sitronsyresyklus må gå to runder for hvert glukosemolekyl som gjennomgår glykolysen.

## Oksidativ fosforylering

Oksidativ fosforylering er siste trinn i den cellulære respirasjonen. Denne prosessen kalles også elektrontransportkjeden, siden elektroner overføres fra NADH og FADH2 via en kjede med molekyler til molekylært oksygen. Hvert molekyl i denne kjeden vil, når elektronet passerer, kunne pumpe et proton (H+) ut fra den mitrokondrielle matrix og inn i mitrokondrie-membranen. Dette skaper en pH-gradient, som så kan drive det ATP-produserende molekylet ATP-syntase som også ligger i membranen, slik at ADP omdannes til ATP.

## Referanser
Crash Bandicoot

***Crash Bandicoot*** er en serie videospill for Game Boy og PlayStation hvor hovedpersonen Crash blant annet må kjempe mot doktor Neo Periwinkle Cortex. Cortex er hovedboss og Crash sin nemesis i de fleste spillene i *Crash Badicoot*-serien. Før Crash kjemper mot siste boss må han gjennom flere forskjellige baner som ofte tar utgangspunkt i forskjellige verdener. Crash må også kjempe mot andre hjelpere av doktor Neo Periwinkle Cortex som N. tropy, Tiny Tiger og N. gin. Doktor Cortex tjener ofte under en kraftig, ond voodoomaske som heter Uka Uka. Crash derimot har broren til Uka Uka, Aku Aku, som er en snill men like kraftig voodoomaske. Crash har en søster som heter Coco som har en IQ på 164. I *[[Crash Bandicoot 3: Warped]]* kunne man spille som Coco for første gang. Hun har bare vært spillbar i noen spill, og da bare i noen baner. De fleste *Crash Bandicoot*-spill er plattformspill med mye variasjon, mens andre spill, som for eksempel *Crash Team Racing,* handler om go-karting.

## Spill i serien
* *[[Crash Bandicoot (videospill fra 1996)|Crash Bandicoot]]*
* *[[Crash Bandicoot 2: Cortex Strikes Back]]*
* *[[Crash Bandicoot 3: Warped]]*
* *[[Crash Team Racing]]*
* *[[Crash Bash]]*
* *[[Crash Bandicoot: The Wrath of Cortex]]*
* *[[Crash Bandicoot XS]]*
* *[[Crash Bandicoot 2 N-Tranced]]*
* *[[Crash Bandicoot (mobilspill fra 2003)|Crash Bandicoot]]*
* *[[Crash Nitro Kart]]*
* *[[Crash Bandicoot Fusion]]*
* *[[Crash Twinsanity]]*
* *[[Crash Tag Team Racing]]*
* *[[Crash Racing]]*
* *[[Crash Boom Bang! (videospill fra 2006)|Crash Boom Bang!]]*
* *[[Crash of the titans|Crash of the Titans]]*
* **
* *[[Crash Bandicoot: Mutant Island]]*
* *[[Crash Bandicoot Nitro Kart 2]]*
* *[[Crash N'Sane Trilogy|Crash Bandicoot N. Sane Trilogy]]*
* *[[Crash Team Racing Nitro-Fueled]]*
* *[[Crash Bandicoot 4: It's About Time]]*
* *[[Crash Bandicoot: On the Run!]]*
* *[[Crash Team Rumble]]*

## Andre media
Crash og Coco hadde gjeste roller i TV-serien *[[Skylanders Academy]]*.

## Referanser


## Eksterne lenker
* 
*
Tor (navn)

**Tor** er et mannsnavn avledet av det norrøne gudenavnet *Þórr* (se Tor), med opprinnelse i ordet *þunrar*, «torden».

**Thor**, **Tord** og **Thord** er varianter av navnet.

## Utbredelse
*Þórðr* var et svært vanlig mannsnavn på Island og antakelig også i Norge i vikingtiden. Over 70 forskjellige personer med navnet er nevnt i Landnåmabok. *Þórðr* er også blant de 20 vanligste mannsnavnene funnet i nordiske runeinskripsjoner fra vikingtiden. Det funnet 33 runeinskripsjoner med dette navnet. Av disse er én funnet i Norge, Bohuslän og Jämtland. Formen *Tord* var et vanlig navn i Norge i middelalderen. Over 250 forskjellige personer med navnet er nevnt i Regesta Norvegica. Rundt år 1500 var *Tor*, *Tord* og *Tore* til sammen det åttende vanligste navnet i Norge. I nyere tid har *Tor* vært blant de mest populære døpenavnene i Norge i perioden ca. 1930-1980.

*Þórður* var et svært vanlig navn på Island på midten av 1800-tallet.

|}

## Kjente personer med navnet
* Tor Aulin
* Tor Åge Bringsværd
* Tor Endresen
* Tor Edvin Dahl
* Tor Harald Lund
* Tor Bomann-Larsen
* Tor Jonsson
* Tor Obrestad
* Thor Heyerdahl
* Thor Hushovd
* Tord Gustavsen
* Tord Tangvik, flykaptein

## Annen bruk av navnet
* *Tor* er et vanlig navn på geitebukker i Norge.
* Ekstremværet Tor rammet Norge 29. januar 2016.

## Referanser


## Eksterne lenker
*
David Paich

**David Frank Paich** (født 25. juni 1954 i Los Angeles) er en amerikansk musiker, mest kjent som pianist, keyboardist, vokalist og komponist i det amerikanske rockebandet Toto. Han er sønn av jazzkomponist Marty Paich. Han har skrevet mange klassiske rockesanger, hvor «Hold the Line», «Rosanna» og «Africa» er blant de mest kjente. 

Paich ble på 1970-tallet kjent som en pålitelig studiomusiker, og selv om han var med på å starte bandet Toto sammen med Jeff Porcaro og Steve Lukather, fortsatte han å samarbeide med andre artister. I løpet av sin karriere som studiomusiker medvirket han på innspillinger for mange kjente artister, blant andre Quincy Jones, Don Henley, Steely Dan, Elton John, Joe Cocker og Pink. Som arrangør har han samarbeidet med blant andre Michael Jackson, Rod Stewart og Donna Summerog som låtskriver har han samarbeidet med kjente artister som Cher, Jacksons, Jon Anderson og Chicago.

Paich var offisielt medlem av Toto frem til bandet ble oppløst i 2008, men han var ikke med på de siste turneene til bandet på grunn av sin syke søster. I 2010 var han med på Totos gjenforening. Det ble arrangert en turne til inntekt for Mike Porcaro som hadde fått diagnosen ALS, noe han døde av i 2015. 

## Referanser


## Eksterne lenker
* 
* 
* 
*
Thor

**Thor** har flere betydninger:

* Tor (navn), navn
* Tor, mektig tordengud i norrøn mytologi
* Thor (tegneseriefigur), en tegneseriefigur fra Marvel Comics, basert på guden Tor fra norrøn mytologi
** Thor (film), en amerikansk film fra 2011 basert på tegneseriefiguren
* Thor (satellitt), satellitt
* «Thor» (hjelpekrysser) (1940–1942), tysk hjelpekrysser under andre verdenskrig
* «Thor» (monitor), norsk monitor
* THOR (radiosystem), militært radiosystem fra Kongsberg Defence & Aerospace.
Erik Foseid

**Erik Foseid** (født 1943) er en norsk vitsettegner og illustratør.

Erik Foseid begynte som vitsetegner i Aktuell i 1963, og var bl.a. med i den første redaksjonen til humorbladet KOnK. Fra 1978 til 1983 bidro han med tegninger til Aftenposten. Fra 1971 er han bosatt i Sverige der han blant annet arbeidet for Sveriges Television. Han har også illustrert flere bøker, blant annet humorbøker av Øyvind Thorsen.

Erik Foseids vitsetegninger er preget av en rølpete og anarkistisk humor i en rufsete, tegneserieinspirert stil.

## Eksterne lenker
* Enkel tegning av Erik Foseid
Fugazi

**Fugazi** er et innflytelsesrikt hardcore-band fra Washington D.C., USA. Bandet ble startet i 1987 av Ian MacKaye (sang, gitar), Joe Lally (bass, senere også sang) og Colin Sears (trommer). Sears forlot etter kort tid bandet til fordel for Dag Nasty, og ble erstattet av Brendan Canty. Etter noen måneder ble bandet supplert med Guy Picciotto på ekstra gitar og sang. MacKaye hadde tidligere vært vokalist i Minor Threat og Embrace, mens Canty og Picciotto begge hadde en fortid i Rites of Spring, Happy Go Licky og One Last Wish.

Gjennom hele sin eksistens har bandet vært preget av en gjør-det-selv-holdning. De har gitt ut platene sine på Dischord Records og avslått flere tilbud fra store selskaper av prinsipielle årsaker, de lager ikke effekter, de krever at konsertarrangører skal holde en lav inngangspris, og de spiller ikke konserter der det er aldersgrense. De nekter også å la seg intervjue av blader som har reklame for alkohol og/eller tobakk. I motsetning til mange andre hardcore-band har Fugazi også en policy på å slå ned på brutal oppførsel blant publikum på dansegulvet, såkalt *slam-dance*. Denne filosofien har også vist seg på andre måter, blant annet har bandet stilt opp for en rekke ulike formål. Fugazi har siden 2002 hatt en pause.

Musikalsk har Fugazi hatt relativt stor betydning innen hardcore-scenen. Bandet var fra begynnelsen av både preget av og en premissleverandør for emo-hardcore. Bandets lydbilde har også gjennom hele karrieren vært preget av ulike støybilder og markante brudd mellom støyende og rolige partier. Fugazi har også hentet impulser fra andre musikkstiler, som funk, reggae og jazz, selv om hardcoren har ligget til grunn hele veien. Det er imidlertid en klar utvikling å spore gjennom bandets utgivelser, der de har blitt stadig mer eksperimentielle. De fleste tekstene til Fugazi er forholdsvis politiske, men det er også mulig å merke en forskjell på tekstene til de ulike tekstforfatterne.

## Diskografi
**[[Fugazi (album)|Fugazi]]* (mini-LP/kassett, 1988)
**[[Margine Walker]]* (mini-LP/kassett, 1989)
**[[13 songs]]* (CD, 1989)
**[[3 songs]]* (7", 1990)
**[[Repeater (album)|Repeater]]* (LP/kassett/CD, 1990)
**[[Steady Diet of Nothing]]* (LP/kassett/CD, 1991)
**[[In on the Kill Taker]]* (LP/kassett/CD, 1993)
**[[Red Medicine]]* (LP/kassett/CD, 1995)
**[[End Hits]]* (LP/kassett/CD, 1998)
**[[Instrument (Fugazi)|Instrument]]* (VHS/DVD, 1999)
**[[Instrument Soundtrack]]* (LP/kassett/CD, 1999)
**[[Furniture + 2]]* (7"/CD, 2001)
**[[The Argument]]* (LP/CD, 2001)
Består av *Fugazi* og *Margine Walker*.
CD-versjonen også med *3 songs*.
Alle platene er gitt ut på Dischord Records.

## Eksterne lenker
* 
* 
* 
*  Fugazis hjemmeside hos Dischord &mdash; diskografi og tilstøtende band.
*  Southern distribution &mdash; Informasjonsside om bandet, inkludert nyheter.
*  Dischord Records &mdash; Fugazis plateselskap.
*  Eternal Vigilance is the Price of Fugazi — Copper Press 9 (2002)
Arne Wold

**Arne Wold** (født 26. september 1895, død 19. oktober 1987) var en norsk avistegner og illustratør.

Arne Wold ble utdannet ved Statens håndverks- og kunstindustriskole i Oslo der han var elev fra 1914 til 1916. Han gikk deretter i lære ved Chra. Clicháanstalt (1916–1918). I 1922 hadde han et kortere opphold ved kunstakademiet i Firenze i Italia. Under signaturen *AW* hadde Arne Wold politiske kommentartegninger i Nationen, bøndenes riksavis, fra 1919 til 1974. I perioden fra 1922 til 1961 var han kunstkritiker i den samme avisa. Han illustrerte ellers flere bøker, julehefter og tidsskrifter, blant annet tegneserien og bygdekomedien *Ola Nordigard* som ble trykt i Nynorsk Vekeblad i 1941 og hadde tekst av Erling Moen. Arne Wold deltok også på en rekke kollektivutstillinger, blant annet i Tokyo i Japan og i Montréal i Canada. 

Arne Wolds illustrasjoner var utført med svart tusj og pensel, og stilen var enkel, direkte og folkelig.

I 1970 fikk Arne Wold Kongens fortjenstmedalje i gull.

## Referanser
Aero Car

**Aero Car** og **Aerocar** kan vise til følgende bilmodeller:

* Aerocar (bil) – en amerikansk bilmodell bygget mellom 1905 og 1908.
* Aero Car (Storbritannia) – en engelsk bilmodell bygget mellom 1919 og 1920.
* Aero Car (USA) – en planlagt amerikansk bilmodell

**Aero Car** og **Aerocar** kan vise til følgende fly-biler:
* Aerocar (1949–1956) – flere fungerende «fly-biler»
* Halsmer Aero Car (1958–1959) – et kjørbart fly bygget og flydd av Francis Halsmer og Joseph Halsmer
* Wagner Aerocar – et kjørbart helikopter bygget i 1965.
* Aerocar 2000 – et kjørbart fly under utvikling i USA
Flyvende bil

En **flyvende bil** (riksmål), eller **flyende/flygende bil** (bokmål), er en bil som kan fly for egen maskin. Det er gjennom tidene gjort adskillige forsøk på å bygge et slikt fartøy med gode egenskaper både som bil og fly, men det har vist seg svært vanskelig å kombinere disse egenskapene i ett og samme fartøy.

Det første flyvende bilkjøretøyet som var prøvefløyet var i året 1906 da oppfinneren Trajan Vuia fra Romania klarte å løfte et sykkelbil-liknende firehjuls kjøretøy av bakken. Det første kjøretøyet som var bygd som et kombinasjonskjøretøy, beregnet på vegkjørsel og flyvning, var *Avion-automobile* bygd av René Tampier i Frankrike i 1921, som hadde sammenfoldede vinger på bakken, og som kunne kjøres som en bil. Den var presenterte som en kortvarig sensasjon under flyutstillingen i Paris i det samme året, men ideene levde videre i etterfølgende prosjekter, ikke minst ideen om å folde sammen vingene når man sto på bakken.

Flyvende biler sees ofte i science-fiction.

## Se også
* Aerocar
* Arngren Electronics

## Referanser


## Litteratur
* Patrick J. Gyger; *Flying Cars* Haynes Publishing 2005 ISBN 978-0-85733-091-8
AMV

**AMV** er en forkortelse for *[[anime]]-musikkvideo*. En AMV skal ikke mistolkes som en offisiell musikkvideo som for eksempel *On Your Mark* av Studio Ghibli. En AMV er en form for fanfiction hvor noen tar klipp fra en anime eller i enkelte tilfeller videospill og dubber det over med musikk eller noe annet. På animekonvensjoner blir det ofte holdt AMV-konkurranser. Mange av disse AMV-ene finnes på YouTube og Google Video.

## Eksterne lenker
* «Animemusicvideos.org»  AMV katalog, inkluderer nedlastninger. En liten obs for å nedlasta må man registrere seg først.
* «Association Fantasy Movies» Fransk organisasjon som setter opp AMV-konkurranser og hoster amvs.
* «AMVWIKI» Engelsk wiki som går igjennom termololgi og konsepter av video.
Marija av Jugoslavia

**Marija av Jugoslavia** kan vise til flere personer:

* Maria av Romania, dronning av Jugoslavia (1900&ndash;1961)
* Marija Tatjana av Jugoslavia, prinsesse (1957− ) 
* Marija av Jugoslavia (1993), datter av Jugoslavias siste konge
Anywhere But Here

***Anywhere but here*** er en amerikansk film som ble laget i 1999 med Susan Sarandon og Natalie Portman i hovedrollene. 

## Handling

Filmen handler om Ann August, en 14 år gammel halvt egyptisk jente med en ganske merkelig mor. Faren forlot dem da hun var liten. Moren er en drømmer og Ann en realist, så de kommer ikke så godt overens. Mange mener at de er forskjellige, men det skal vise seg at de er ganske like likevel. Når moren plutselig bestemmer seg for at hun og Ann skal flytte til California for å prøve ut Ann som skuespiller, blir det virkelig knute på tråden. Ann vil ikke flytte fra den trygge småbyen og hun vil ihvertfall ikke bli skuespiller.

## Rolleliste
* Susan Sarandon som Adele August
* Natalie Portman som Ann August
* Shawn Hatosy som Benny
* Hart Bochner som Josh Spritzer
* Eileen Ryan som Lillian
* Ray Baker som Ted.
* John Diehl som Jimmy.
* Bonnie Bedelia som Carol.
* Faran Tahir som Hisham Badir.
* Caroline Aaron som Gail Letterfine.
* Corbin Allred som Peter
* John Carroll Lynch som Jack Irwin.

## Referanser


## Eksterne lenker
*
Thialf

**Thialf** er et isstadion i Heerenveen i Friesland som består av to ishaller. I den ene befinner en skøytehall med en 400&nbsp;meters bane, den andre er en ishockeyhall. Skøytebanen er Nederlands viktigste. Skøytehallen brukes primært til hurtigløp på skøyter og har en tilskuerkapasietet på 12&nbsp;500. Navnet Thialf kommer fra navnet *Thialfi* (Tjalve) som var navnet til den norrøne guden Tors tjener.

## Historie

Opprinnelig var Thialf et kompleks som bestod av en utendørs kunstisbane og en ishockeyhall. 14. oktober 1967 åpnet prinsesse Christina komplekset.  Ved åpningen hadde kun ishockeyhallen tak, 400&nbsp;metersbanen fikk ikke tak før i 1986. I 1986 var Thialf verdens første skøytehall med en bane på 400&nbsp;meter, banen var den andre i verden som fikk tak, Sportforum Hohenschönhausen i Berlin var åpnet et år tidligere. I løpet av den første sesongen (1986/-87) innendørsbanen var i bruk, ble ti verdensrekorder slått.

Frem til åpningen av skøytehallen i Calgary i 1987 var Thialf verdens hurtigste skøytebane. Selv om den ikke lenger er verdens hurtigste, er den fremdeles kjent blant skøyteløperne for sin gode atmosfære.

Hallen brukes ikke bare til skøyteløp; det arrangeres også for eksempel dance-fester der. I oktober 1992, mars 1993 og oktober 1999 ble dancefesten «Thunderdome» arrangert her.

## Banerekorder

## Se også

* Liste over verdens raskeste skøytebaner

## Eksterne lenker
* 
*  
* 
* Om Thialf på SkateResults.com
Conradh na Gaeilge

**Conradh na Gaeilge** (, historisk kjent på engelsk som **Gaelic League**, «Gælisk forbund») er en osial og kulturell organisasjon som arbeider for å bevare irsk som et levende talespråk i Irland og over hele verden.

Organisasjonen ble grunnlagt 31. juli 1893 av Douglas Hyde fra Frenchpark i Roscommon, som første president, sammen med Eugene O'Growney, Eoin MacNeill, Luke K. Walsh og andre. Den fremsto som etterfølgeren til flere grupper fra 1800-tallet, som Gaelic Union, og ble raskt den viktigste organisasjonen til den gæliske kulturens fremme i Irland.

Den første avisen som ble gitt ut av organisasjonen var *[[An Claidheamh Soluis]]* («Lysets sverd»); dens mest kjente redaktør var Pádraig Pearse. Forbundets motto var *Sinn Féin, Sinn Féin amháin* («Oss selv, oss alene»).

Mens Douglas Hyde lyktes i å trekke fagforeningsfolk til forbundet, ga organisasjonen i økende grad uttrykk for den nasjonalistiske impulsen bak språkvekkelsen. Fra 1915 anerkjente medlemmer lederskapet til Irish Republican Brotherhood i kampen for irsk statsdannelse. Etter opprettelsen av Den irske fristaten, og begrensede framskritt med hensyn til undervisning og offisiell bruk av det irske språket, overførte mange medlemmer sin forpliktelse til de nye institusjonene, politiske partiene og utdanningssystemet.

## Dagens organisasjon

Selv om organisasjonen var apolitisk tiltrakk den seg naturlig nok først og fremst nasjonalister, i likhet med Gaelic Atheletic Association tidligere. Mange av de fremtidige lederne under og etter uavhengighetskampen møttes først gjennom Conradh na Gaeilge. De fleste av de som signerte påskeproklamasjonen var medlemmer.

I senere år har organisasjonen hatt mer en bakgrunnsrolle i det offentlige liv. En av de viktigste kampanjene som drives er for å få anerkjent irsk som et offisielt språk i EU.

Conradh na Gaeilge ble i begynnelsen av 2000-årene innblandet i en strid med partiet Fine Gael, som foreslo å fjerne irsk som obligatorisk fag på avgangseksamen fra grunnskolen. Organisasjonen har oppfordret velgere til å kun stemme på kandidater som er for å beholde irsk som obligatorisk fag. 

Organisasjonen er spesielt sterk i Nord-Irland, mens det i staten Irland bare er noen få aktive lokallag.

I 2008 vedtok Conradh na Gaeilge nye vedtekter, der referansene til «irsk frihet» fra etter 1915 ble fjernet, samtidig som de bekreftet ambisjonen om å gjenopprette irsk som hverdagsspråk i hele Irland. I Nord-Irland kjempet organisasjonen for en lov om irsk språk, *Irish Language Act*. I mangel av en enighet i Nord-Irlands eksekutivstyre innlemmet det britiske parlamentet i 2022 mange av de foreslåtte bestemmelser i Loven om identitets- og språk for Nord-Irland,*Identity and Language (Northern Ireland) Act*.

## Referanser


## Eksterne lenker
*
Kirsti Bergstø

**Kirsti Bergstø** (født 1981) er en norsk politiker som i mars 2023 ble valgt som leder av Sosialistisk Venstreparti. Hun er stortingsrepresentant for Akershus og medlem av Stortingets arbeids- og sosialkomité.

## Liv og virke
Hun vokste opp på Rognan i Salten og i Nesseby i Finnmark og bor i Nittedal i Akershus. Hun er utdannet barnevernspedagog fra Høgskolen i Finnmark fra 2009. Hun har arbeidet ved bolig for psykisk utviklingshemmede og autister, ved SFO, ved krisesenteret i Alta samt ved NAV og hjelpetjenesten i Nesseby.

Hun var leder i Sosialistisk Ungdom (SU) fra 2006 til 2008 og medlem av sentralstyret i Nei til EU fra 2008 til 2010.

Bergstø var statssekretær i Barne-, likestillings- og inkluderingsdepartementet fra 2010 til 2012. Hun gikk av som statssekretær samtidig med statsråd Audun Lysbakken som følge av habilitetsspørsmål i flere tilskuddssaker.

Hun var stortingsrepresentant for Finnmark i perioden 2013–2017 og satt i Stortingets arbeids- og sosialkomité. Hun ble i mars 2017 valgt til nestleder i SV, men ikke gjenvalgt som stortingsrepresentant ved valget samme år.

I 2019 ble hun innvalgt i Troms og Finnmark fylkesting, der hun ble leder for SVs fylkestingsgruppe.

Ved stortingsvalget i 2021 stilte hun i Akershus og ble valgt derfra. Hun forsvarte stortingsplassen ved valget i 2025.

I mars 2023 ble Bergstø valgt som leder av Sosialistisk Venstreparti.

## Referanser


## Eksterne lenker
* 
*